Bybelskool » Gedagtes
Posts Tagged 'Gedagtes'
Niere en hart staan vir gevoelens en gedagtes in die Bybel
Ek het 'n navraag gekry oor die betekenis van "niere" in die Bybel.
Die Hebreeuse woord "kilyāh" word in sy letterlike betekenis vir "niere" gebruik en in sy figuurlike betekenis vir "emosies", die "inmost and most secret part of man". Dit word baie keer saam met die Hebreeuse woord "lēḇāḇ" gebruik wat letterlik op die "hart" van 'n mens dui, maar figuurlik op sy "gedagtes", of die setel van die "intellek".
Job gebruik "kilyāh" om die setel van sy diepste verlange uit te druk: "My niere versmag van verlange in my binneste." (Job 19:27).
Dawid gebruik "kilyāh" en "lēḇāḇ" as 'n kombinasie vir gevoelens en gedagtes om God se regverdige oordeel diep binne in 'n mens mee uit te druk: "Laat tog die boosheid van die goddelose mense 'n einde neem, maar bevestig U die regverdige, ja, U wat harte en niere toets, o regverdige God!" (Ps 7:10).
So sien 'n mens dit ook by Asaf in Psalm 73:21. "Toe my hart bitter gestemd en ek in my niere geprikkel was …" toe het hy sy binnekant tot rus gebring voor God wat alles weet en Hom nie in die steek laat, selfs al tree hy soms dom op weens sy gevoelens en gedagtes wat bitter en ontstemd word. God sal Hom selfs dan lei!
Dawid gebruik ook "kilyāh" as hy oor sy gewete praat wat hom in die nag vermaan: "Ek sal die HERE loof wat my raad gegee het; selfs in die nag vermaan my niere my." (Ps 16:7). En hy is baie bewus dat dit die werk van God self is: "Want Ú het my niere gevorm, my in my moeder se skoot geweef." (Ps 139:13).
Oor ons gedagtes en gevoelens – Jeremia 17:9-10
"The human mind is more deceitful than anything else. It is incurably bad. Who can understand it?" I, the Lord, probe into people's minds. I examine people's hearts. I deal with each person according to how he has behaved. I give them what they deserve based on what they have done." (Jer 17:9-10 – NET Bible)
Jeremia maak hier uitsprake oor die menslike kondisie. Hy gebruik die Hebreeuse woord lēḇ (hart) van die mens in sy figuurlike betekenis in vers 9. Daarom word hart daar met "mind" vertaal. 'n Mens kan dit ook vertaal met "character, disposition, inclination, loyalty, concern".
In die eerste plek, sê Jeremia dus, is ons gedagtes "meer bedrieglik as enigiets anders", "deceitful" soos dit in Engels weergegee word. Die woord ʿāqōḇ word in die Hebreeus gebruik. Die prentjie wat hierdie woord na vore roep, is dié van ongelyke, stamperige grond wat 'n mens telkens onkant vang en laat struikel. Jy kan dus nie staatmaak op die integriteit van ander of selfs jou eie gedagtes nie.
In die tweede plek, sê Jeremia, is ons gedagtes "ongeneeslik sleg", "incurably bad". Die woord ānǔš word in Hebreeus gebruik. Die prentjie wat die woord oproep, is dat ons gedagtes aan 'n ernstige ongeneeslike siekte lei, soos dit van Dawid se kind by Batseba gesê word (2 Sam 12:15). Sommige vertaal die woord daarom as "disastrous"! Ons gedagtes is "rampspoedig"!
Daarom, sê Jeremia, kan geen mens ons gedagtes volledig verstaan nie. Dit is bedrieglik en ongeneeslik sleg, rampspoedig.